قوزئی قطبوندا دانمارکا باغلی اؤزارک بؤلگه گرینلند، آمریکا بیرلشمیش دؤولتلری پرزیدنتی دونالد ترامپین آدانی ساتین آلماق ایستدیگینه دایر خبرلره تپکی گؤستره‌رک "ساتیلیق دئییلیک" جاوابینی وئردی.
ترامپین گرینلند آداسینی ساتین آلماق ایستدیگینه دایر خبرلر اوزرینه گرینلند خاریجی ایشلر باخانلیغیندان یازیلی آچیقلاما گلدی.
آچیقلامادا، گرینلند، مینئراللار، صاف سو و بوز، بالیقچیلیق، دنیز محصوللاری، یئنیله‌نه‌بیلیر انرژی کیمی قیمت‌لی قایناقلار باخیمین‌دان زنگین و ماجرا توریزمی اوچون یئنی بیر یئر. بیرلیکده ایش گؤرمه‌یه حاضیریق آنجاق ساتیلیق دئییلیک" ایفاده‌سی ایشلدیلدی.
آیریجا گرینلند میللت وکیلی آژا چمنیز لارسن، سوسیال مئدیا تویتر اوزرین‌دن ترامپین ادعا ائدیله‌ن بو ایستگینه تپکی گؤستره‌رک، "دانمارک ایله داها یاخشی و داها برابر اورتاقلیغین" ایزله‌نیله‌جک یول اولدوغو دگرلندیرمه‌سینی ائتدی.
دنمارکلی سیاست‌چیلر ده ترامپین گرینلندی آلماق ایستدیگی خبرلرینه قارشی چیخارکه‌ن، اسکی دانمارک باشباخانی لارس لوک راسموسن "بو بیر ۱ آوریل ظارافاتی اولمالی آنجاق هئچ واختی دئییل" یورومونو دیله گتیردی.
